Χαράλαμπος Κωστούλας

Ο Χαράλαμπος Κωστούλας (Αθήνα, 30 Μαΐου 2007) είναι Έλληνας ποδοσφαιριστής, ο οποίος αγωνίζεται ως επιθετικός στην Μπράιτον της Πρέμιερ Λιγκ.

 Σταδιοδρομία σε συλλόγους 
Πρώιμη καριέρα
Ο Μπάμπης Κωστούλας ξεκίνησε τη σταδιοδρομία του στην Αγία Άννα Βόλου, πριν ενταχθεί στο Ολυμπιακό το 2019. Εξελίχθηκε μέσα από την ακαδημία, σημειώνοντας 6 γκολ σε 15 αγώνες τη σεζόν 2021-22, καθώς η ομάδα του κέρδισε το Πρωτάθλημα Ελλάδας Κ15. Υπέγραψε το πρώτο του επαγγελματικό συμβόλαιο με το σύλλογο τον Σεπτέμβριο του 2022.

 Ολυμπιακός 
Έκανε το ντεμπούτο του για τον Ολυμπιακό Β στις 24 Ιανουαρίου 2023, αντικαθιστώντας τον Γιάννη Καράκουτη σε μία με 4-0 επί του Ηρόδοτου για την Σούπερ Λιγκ 2, καθιστώντας τον νεότερο παίκτη στην ιστορία του συλλόγου που αγωνίστηκε επαγγελματικά, ξεπερνώντας το ρεκόρ που κατείχε ο Κυριάκος Παπαδόπουλος.

Με την ομάδα Κ19 του Ολυμπιακού, κέρδισε το Πρωτάθλημα Νέων ΟΥΕΦΑ 2023-24, κερδίζοντας στον τελικό την Μίλαν με 3-0.

Έκανε το ντεμπούτο στην πρώτη ομάδα (και ως βασικός) στις 17 Αυγούστου 2024, σε μία εκτός έδρας νίκη με 2-0 επί του Βόλου ΝΠΣ και έγινε ο 3ος νεότερος ποδοσφαιριστής στην ιστορία του συλλόγου που ξεκινά ως βασικός. Στις 10 Νοεμβρίου 2024 έγινε ο νεότερος σκόρερ στην ιστορία του Ολυμπιακού στο ελληνικό πρωτάθλημα. Σε ηλικία 17 ετών και 164 ημερών σκόραρε στην εκτός έδρας νίκη του Ολυμπιακού με 3-2 εναντίον του ΠΑΟΚ.

Τον Οκτώβριο του ίδιου έτους, η βρετανική The Guardian τον συμπεριέλαβε στον ετήσιο κατάλογό της με τα ταλέντα που αναμένεται να «ξεπεταχτούν» την επόμενη χρονιά, «Next Generation 2024».

 Μπράιτον 
Στις 12 Ιουνίου 2025, ο Κωστούλας υπέγραψε πενταετές συμβόλαιο με την Αγγλική Μπράιτον, με την μεταγραφή να αγγίζει τα 35εκ. ευρώ.  Παράλληλα, έγινε ο νεότερος Έλληνας ποδοσφαιριστής της Πρέμιερ Λιγκ, ενώ η μεταγραφή του θεωρείται η ακριβότερη πώληση τόσο του Ολυμπιακού, όσο και γενικώς Έλληνα ποδοσφαιριστή. 

 Εθνική ομάδα 
Ο Κωστούλας έχει αγωνιστεί στις «μικρές» εθνικές Ελλάδας Κ16, Κ17, Κ19 και Κ21.Επίσης στις 15 Νοεμβρίου 2025 έκανε την πρώτη του συμμετοχή με την εθνική ομάδα της Ελλάδας σε νίκη εναντίον της Σκωτίας με 3-2 για τα προκριματικά του Παγκοσμίου Κυπέλλου 2026.Έκανε και άλλη μία συμμετοχή για την Ελλάδα πάλι στα προκριματικά του Παγκοσμίου Κυπέλλου σε ισοπαλία 0-0 με την Λευκορωσία.  

 Προσωπική ζωή 
Προέρχεται από οικογένεια ποδοσφαιριστών, καθώς ο πατέρας του είναι ο πρώην διεθνής ποδοσφαιριστής του Ολυμπιακού, Θανάσης Κωστούλας, ενώ ο μεγαλύτερος αδελφός του, Κωνσταντίνος Κωστούλας, (γενν. 2005), είναι επίσης ποδοσφαιριστής ο οποίος αγωνίζεται για τον Ο.Φ.Η. Κρήτης ως κεντρικός αμυντικός. 

 Τίτλοι 

 Σε συλλόγους 
 Ολυμπιακός Κ19
 Πρωτάθλημα Νέων ΟΥΕΦΑ: 2023-24

 Ολυμπιακός
 Πρωτάθλημα Ελλάδας: 2024-25
 Κύπελλο Ελλάδας: 2024-25

 Ατομικές διακρίσεις 

 Καλύτερος νέος ποδοσφαιριστής Β΄ κατηγορίας: 2023-2024
 Παίκτης του μήνα στην Σούπερ Λιγκ: Δεκέμβριος 2024

 Παραπομπές 

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ16
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Ολυμπιακού Πειραιώς Β
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μπράιτον και Χόουβ Άλμπιον
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Πρέμιερ Λιγκ